ཁྱེད་རང་ཚོ་ཚང་མ་ལས་དོན་འདིར་རྒྱུས་ཡོད་ཡིན་སྟབས་གང་དགའ་ཅི་ལེགས་ཀྱི་དཀའ་ངལ་སེལ་ཐབས་ཁྱེད་རང་ཚོས་གང་ལྟར་ཚོད་ཐིག་གི་རེད།ཕུགས་རྒྱང་རིང་པོའི་ཆ་ནས་བསྒྲུབ་དགོས་པའི་དམིགས་ཡུལ་གང་འདྲ་ཡོད་མེད་དང༌།ཡང་ཕུགས་རྒྱང་རིང་པོའི་ཆ་ནས་བསྒྲུབ་དགོས་པ་ཡིན་ནའང་ད་ལྟ་འཕྲལ་སེལ་ལམ་སང་ལག་ལེན་འཁེལ་མ་ཐུབ་པ་ཡོད་མེད།ད་ལྟ་ལག་ལེན་འཁེལ་ཐབས་མེད་པ་ཡིན་ནའང༌།མ་འོངས་པའི་ཐོག་བསམ་བློ་བཏང་སྟེ་ཕྱིན་ཆད་ཀྱི་བསམ་བློའི་རྩ་འཛིན་བྱེད་སའི་རིགས་ཤིག་ཡོང་གི་རེད།རིགས་གཅིག་ནི་ད་ལྟ་ལམ་སང་འཕྲལ་སེལ་བསྒྱུར་བཅོས་བཏང་སྟེ་གང་དགའ་ཅི་ལེགས་ཀྱི་ཐབས་ཤེས་ལག་ལེན་བྱེད་རྒྱུ་ཞིག་ཡོང་གི་རེད།བྱེད་ཕྱོགས་སྐོར་ད་ལྟ་རོབ་ཙམ་བཤད་པ་དེ་ཚོ་ཡག་པོ་བྱུང་འདུག